20/08/2015 | Administración LocalProvincial
Deputación Provincial da Coruña
Secretaría Xeral. Sección de Información e Actas
Acordo de asignación aos grupos políticos provinciais

O Pleno da Deputación Provincial en sesión celebrada o día 4 de agosto de 2015 adoptou o seguinte ACORDO 1) Recoller nun vindeiro expediente de modificación dos créditos orzamentarios un crédito extraordinario ou nos presupostos do exercicio 2016, na aplicación presupostaria 0000/912/489 “Outras transferencias correntes aos grupos políticos provinciais”, unha dotación suficiente para fixar un financiamento aos grupos políticos provinciais cos seguintes compoñentes: · Fixo: Mil euros ao mes a cada grupo político. · Variable: Cento cincuenta euros por deputado ao mes.2) O réxime xurídico, económico e de xestión do financiamento dos grupos políticos provinciais determinarase nas Bases de execución do presuposto provincial. Como mínimo, estableceranse as seguintes regras: a) Cada grupo político terá de solicitar na Axencia tributaria do estado o número de identificación fiscal coa denominación de “Grupo provincial …” b) Abrir unha conta bancaria ao nome do grupo e baixo o devandito número de identificación fiscal c) Nomear a un membro do grupo coma autorizado para dispoñer dos fondos da conta bancaria e responsable da contabilidade do grupo, de facer as retencións tributarias que procedan e dar conta da xestión económica para o efecto de xustificar o destino dos fondos acadados. Admitirase uns rexistros contables por “partida simple” e a aplicación do principio de caixa. d) O responsable contable do grupo terá de conservar a documentación xustificativa dos gastos, pagos e ingresos do grupo polo tempo que se fixe e por a disposición dos órganos de control interno e externo que o precisen no exercicio das súas funcións legais esa documentación, así coma os seus rexistros contables e bancarios e) Esta asignación non será compatible co financiamento público ou privado para a mesma finalidade, nin aplicarse ao financiamento dos partidos políticos presentes na Corporación provincial f) O pagamento será trimestral e terá a natureza de pago a xustificar. Os pagos periódicos esixirán a xustificación documental dos fondos recibidos no período anterior. En calquera caso, haberá unha xustificación dentro dos primeiros dez días do mes de decembro de cada exercicio e procederá, no seu caso, o reintegro dos fondos non aplicados á súa finalidade nesa data. g) Os pagamentos terán de facerse utilizando uns medios -transferencia bancaria, tarxeta de débito ou crédito, talón bancario ou cheque nominativo- que aseguren o seu rexistro na conta bancaria do grupo e a identificación do seu destinatario. Só, excepcionalmente, se admitirá o pago en efectivo para importes inferiores a cen euros e sempre deixando constancia documental da efectividade do pago ao terceiro debidamente identificado h) Cada xustificación periódica será informada pola Intervención provincial e aprobada mediante resolución do presidente i) A documentación xustificativa dos pagos aos grupos e a súa tramitación publicarase no Portal da transparencia da Deputación co contido permitido pola lexislación vixente Informarase ao Pleno provincial dos importes satisfeitos e os xustificados perante o exercicio económico, co gallo da presentación da liquidación anual dos presupostos 3) Este financiamento será efectivo a partir da vixencia do expediente de modificación de créditos ou do presuposto no que se dote o correspondente crédito presupostario e se regulamente nas bases de execución o sinalado anteriormente. O primeiro pagamento será proporcional ao período de tempo que corresponda O presidente O secretario xeral Valentín González Formoso José Luis Almau Supervía